Кöгиспек-кöкси бек дегени. Эр кижи кöксин бек тудар.Jÿзÿн-jÿр кылык кылынбас, бош салынбас, сагышту-башту jÿрер.

Чегедек-Эдеги чек дегени. Ӱй кижи шалыр-балыр,анар-мынар jÿрÿм jÿрбес дегени.

Алтай улустын кеп-кийими де учурлу. Бастыра Ак jаҥла, ар-бÿткенле тудуш. 
 Алтай кеп-кийимниҥ чÿми-байы jоголып каларда, эмди тургуза öйдö ойто орныктырып баштап jат. Эмди Кудайдыҥ некелтезиле алтай албаты ойто бойыныҥ алтай кийимин, сÿрин алынар керек. Кöктöп, шидеп алтай кулjаларын салып, чеберленип кийип jÿрзин.

Öй jедип келген. Алтай кижи алтай кийимин кийзин, мен алтай деп кöргÿзип,аҥыланып jÿрзин. Алтай ак jаҥын алынган, алтай кебин тартынган мÿргÿÿлдерине jÿрзин.